Hadije Maloku-Begolli

Hadije Maloku-Begolli ishte femra e parë shqiptare e cila ushtroi profesionin e  gjyqtares në Kosovë. E lindur në Prizren me 20 shkurt 1935 Maloku-Begolli ishte e dalluar në profesionin e saj.

Ajo ishte e martuar me aktorin Istref Begolli, me të cilin kishte një vajzë. Hadije Maloku-Begolli studoi në Universitetin e Prishtinës.

Maloku-Begolli ishte femra e parë gjyqtare e emëruar gjatë viteve 1974-1979, Kryetare e Grave të Kosovës gjatë vitit 1979, dhe u pensionua në vitin 1990 si Zëvendës Avokate Krahinore e Kosovës.

Maloku-Begolli në vitin 1979 kishte treguar se pozita e grave aso kohe nuk ishte edhe në gjendje të mirë, përkundrazi. Por, po atë vit me 1979,  Hadije Maloku-Begolli sqaronte se femrat ishin duke u bërë çdo herë e me shumë pjesë e elitës së vendit aso kohe e gjithashtu edhe numri i përgjithshëm në punën e bashkuar ishte duke u shtuar.

Megjithatë, pa dyshim se Maloku-Begolli kishte treguar se përkundër numrit të femrave të punësuara te cilat po shtoheshin dita ditës edhe me tutje mbeteshin  një numër i madh i problemeve me të cilat femrat po ballafaqoheshin.

Si kryetare e Aktivitetit Shoqëror të Grave të Kosovës, pozita që Hadije Maloku-Begolli ushtronte aso kohe tregonte se është duke u shtuar numri i ri i femrave  në udhëheqësish e organizatave shoqërore e politike. 

Zgjedhjet e vitit 1979 kishin shënuar një ngritje të numrit të femrave, të cilat ishin zgjedhur nëpër pozita të ndryshme komunale. Në zgjedhjet e 1979 ishin zgjedhur 15,74 përqind femra. Në Kuvendin Krahinor 20 përqind, në Serbi 15,38 përqind dhe në Kuvendin Federativ 7,14 përqind të femrave.

Hadije Maloku-Begolli vdiq me 10 shkurt 2017, në Prishtinë.

Referimet	

http://veclajme.com/vdes-gruaja-e-istref-begollit-ishte-gjyqtarja-e-pare-femer/
http://veclajme.com/vdes-gruaja-e-istref-begollit-ishte-gjyqtarja-e-pare-femer/

Kategoria:Gra kosovare